Hun ble født den 13. april 1951 i Oslo, som datter av tannlege Kjell Kullmann (1925–1996) og tannpleierske Anne-Lise Kullmann (født Heiberg, 1927–2017). Hun fullførte folkeskole fra Eiksmarka fra 1964 og tok examen artium ved Nadderud gymnas i 1969. Hun tok senere studentfageksamen ved Oslo handelsgymnasium i 1970, etter ett år i Frankrike som au pair. Hun var cand.mag. med offentlig rett, fransk og statsvitenskap fra Universitetet i Oslo fra 1975 og cand.polit. med statsvitenskap hovedfag fra samme sted fra 1981. Hun var ansatt som konsulent i Norsk Arbeidsgiverforening 1980–1981.